Toshkentda modernizatsiya qilingan patrul mashinalari soni ko‘payadi

Poytaxtda joriy qilinayotgan yo‘l harakati xavfsizligini boshqarish tizimining “bosh miyasi” Toshkentdagi Glinka ko‘chasidagi Yo‘l harakati xavfsizligi shahar boshqarmasining sobiq binosida joylashadi, deya xabar bermoqda RedPen. U yerga barcha axborotni qayta ishlashga qodir bo‘lgan kompyuterlar o‘rnatiladi.

Dispetcherlik markazida kameralar va patrul xizmatini bog‘lab turuvchi, maxsus o‘qitilgan mutaxassislar faoliyat ko‘rsatadi. Kompyuterlardagi ma’lumotlar uzoq vaqt davomida saqlanadi (ular bora-bora arxivlanadi).
Toshkentda tizimdagi muhim bo‘g‘inlardan yana biri  — patrul mashinalari soni ko‘payadi. Ular zamonaviy kompyuter, kamera, rangli displeyga ega ratsiya va boshqa yangi texnikalar bilan jihozlanadi.